### Beslutning

Godkendt.

### Sagsfremstilling

## Resume og sagens baggrund

Den nuværende funktionskontrakt omhandlende vejvedligehold i landområder løber til og med december 2025. Administrationen har siden 2023 arbejdet på at afsætte de rette rammer for den fremtidige funktionskontrakt. I løbet af processen har administrationen blandt andet orienteret Teknik- og Miljøudvalget om en tids- og procesplan den 8. juni 2023. Og nu orienterer administrationen om resultatet af rådgiverudbuddet.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Rammerne for ny funktionskontrakt efter 2025

Den 8. juni 2023 orienterede administrationen Teknik- og Miljøudvalget om en tids- og procesplan for en kommende funktionskontrakt vedrørende vejvedligehold i landområder.

Den nuværende funktionskontrakt, der dækker vejvedligehold i landområder, løber til og med december 2025, og på mødet den 8. juni 2023 blev der introduceret til en drøftelse af serviceniveauet for vejenes tilstand og kvalitet.

Den 2. oktober 2023 og den 15. januar 2024 blev Teknik- og Miljøudvalget introduceret til en drøftelse af det fremtidige serviceniveau for vejenes tilstand og kvalitet i landområder.

Fælles for ovennævnte drøftelser var at undersøge mulighederne for gå i en ny retning for den kommende funktionskontrakt:

1) Revurdering af eksisterende vejes klassificering og omklassificering af visse veje

2) Tanja Krogh

Hvilken type vejbelægning skal de forskellige veje have? I den nuværende kontrakt bruges der materialer, som skaber meget støj og kræver, at vejene er i god stand. Fremover bør man finde en balance mellem at bruge forskellige typer asfalt og sikre, at vejene er stærke og jævne.

3) Vejbredder, kantsikring og forstærkningsbehov

Den nuværende kontrakt tager ikke hånd om det mest udsatte ved en kørebane: rabatvedligehold og kantsikring af kørebanen. Disse skal ellers sikre en god sidestøtte og stabilitet af vejkanter. Kontrakten tager heller ikke hensyn til smalle kørebaner, der er uegnede til trafikkens art og størrelse, og som dermed er omkostningsfulde at vedligeholde, fordi vejkanterne konstant bliver ødelagt.

4) Flere nye veje efter etableringen af motorvejen til Kalundborg

De nye veje på landet forventes at ligge under funktionskontrakten. Og nogle strækninger forventes at ændre status fra lokalvej på landet til fordelingsvej/gennemfartsvej på landet. Disse forhold gør, at budgetstørrelsen vil ændre sig undervejs.

Fremmedrettet proces

Administrationen har afsluttet et rådgiverudbud og dermed indhentet tilbud på teknisk rådgivning og bistand i forbindelse med udarbejdelse af en ny funktionskontrakt for vedligehold af kommunale veje i landområder. Kontrakten er indgået med rådgiveren, og arbejderne er påbegyndt.

Udgifter til rådgivning dækkes af anlægsbudgettet til vejvedligeholdelse i byområde i 2025 og dækkes igen af anlægsbudgettet til vejvedligeholdelse i byområder i 2026, indtil det får et selvstændigt budget.

Der er fokus på tværfaglige hensyn. Derfor inkluderes afdelinger bredt på tværs af de kommunale enheder. Der forventes at være introduktionsmøde i maj. Det giver mulighed for at afdække blinde vinkler og inkludere mange fagfolk.

Rådgiverhonorar for ny funktionskontrakt:

|  |  |  |
| --- | --- | --- |
| Ydelse | Beskrivelse | Pris ekskl. moms |
| Teknisk rådgivning | Faste udgifter | 395.000 kr. |
| Teknisk rådgivning | Medgået tid (aftale frem til 2029) | 616.250 kr. |
| Juridisk rådgivning | Estimeret medgået tid | 500.000 kr. |
| Total |  | 1.511.250 kr. |

Det bevilgede beløb fra anlægsbudgettet til vejvedligeholdelse i byområder i 2025 dækker 1,1 mio. kr. Der er ikke afsat andre midler andre steder. Derfor vil anlægsbudgettet til vejvedligehold i byområder i 2026 skulle dække det resterende beløb.

Tidsplan

Det forventes, at der kan igangsættes et EU-udbud i andet kvartal 2026.

## Økonomiske konsekvenser

Ingen.